# Baix Segura

### De Viquipèdia

Baix Segura

Comarques del País Valencià
Capital | Oriola
Població 2005 | 325.278
Superfície | 957,30 Km2
Densitat 2005 | 339,79 hab/km²
Municipi més populós | Torrevella (84.348 hab)
Municipi més extens | Oriola (365,40 Km2)
Municipi més dens | Rafal (2.356,25 hab/Km2)
Municipis | 26

El Baix Segura (en castellà i oficialment Vega Baja del Segura) és una comarca del sud del País Valencià amb capital a Oriola (en castellà i oficialment Orihuela).

És una comarca de llengua castellana excepte al municipi de Guardamar del Segura, al sud del riu, i el barri Barbarroja d'Oriola, que conserven el valencià entre la gent d'avançada edat. De tota manera, a l'igual que a Múrcia, hi existeixen nombrosos préstecs del català. Aixó es deu al fet que esta comarca era, al segle XV, completament valencianoparlant, però ciutats com Oriola es van castellanitzar pels repoblaments des del segle XVII endavant.

Limita al nord amb el Vinalopó Mitjà i el Baix Vinalopó, a l'est amb la Mar Mediterrània i a l'oest i al sud amb la Regió de Múrcia, en la comarca del Camp de Cartagena.

És la comarca alacantina amb un creixement demogràfic més alt als últims anys, sobretot per la ciutat de Torrevella que ha sobrepassat els 84.000 habitants, i Oriola mateixa que arriba als 75.000. La població de la comarca és de 325.278 habitants.

## [edita] Municipis

Baix Segura (2005)

Municipi | Població | Extensió | Densitat
Albatera | 10.449 | 66,50 | 157,13
Algorfa | 2.297 | 18,40 | 124,84
Almoradí | 16.549 | 42,70 | 387,52
Benejússer | 5.249 | 9,30 | 564,41
Benferri | 1.385 | 12,40 | 111,69
Benijòfar | 3.380 | 4,40 | 768,18
Bigastre | 5.962 | 4,10 | 1.454,15
Callosa de Segura | 16.866 | 24,80 | 680,08
Catral | 6.642 | 20,00 | 332,10
Coix | 6.477 | 16,80 | 385,54
Daia Nova | 1.562 | 7,10 | 220,00
Daia Vella | 336 | 3,10 | 108,39
Dolors | 7.095 | 18,70 | 379,41
Formentera del Segura | 2.898 | 4,30 | 673,95
Granja de Rocamora | 2.099 | 7,20 | 291,53
Guardamar del Segura | 13.122 | 35,60 | 368,60
Els Montesins | 3.319 | 15,10 | 219,80
Oriola | 75.009 | 365,40 | 205,28
Pilar de la Foradada | 18.051 | 77,90 | 231,72
Rafal | 3.770 | 1,60 | 2.356,25
Redovà | 6.645 | 9,40 | 706,91
Rojals | 13.807 | 27,60 | 500,25
Sant Fulgenci | 8.197 | 19,70 | 416,09
Sant Isidre | 1.368 | 6,70 | 204,18
Sant Miquel de Salines | 6.620 | 54,90 | 120,58
Torrevella | 84.348 | 71,40 | 1.181,34
Xacarella | 1.776 | 12,20 | 145,57
Total | 325.278 | 957,30 | 339,79

## [edita] Situació social al Baix Segura

Des de Múrcia s'ha intentat secesionar aquesta comarca de la província d'Alacant i annexionar-la a la Regió de Múrcia al llarg de la història, encara que va entrar al País Valencià el 1304 junt a comarques com l'Alacantí, el Baix Vinalopó i el Vinalopó Mitjà i la seua capital, Oriola era capital de governació i segona ciutat en importància darrere de València (vegeu Sentència Arbitral de Torrelles). Des de 1304 tan sols va pertànyer a Múrcia un any, el 1822, amb una divisió provincial que no va tenir repercussions en les que després es van fer (1833 i 1851), fet pel qual històricament és una comarca valenciana. A més, enquestes fetes a les dècades dels 80 i els 90 mostren l'acceptació que tenen les institucions autonòmiques i provincials a la comarca i reflexen un sentiment valencià, als últims anys reforçat amb la contaminació del riu Segura que procedeix de Múrcia i que tant perjudica aquesta comarca.

Encara que l'ensenyament del valencià és optatiu a tota la comarca, exceptuant Guardamar del Segura, hi ha municipis on voluntàriament s'estudia durant la primària i l'ESO, como és el cas d'Algorfa. En línies generals el coneixement d'aquesta llengua no ha augmentat molt a la comarca des de 1983, com ho reflexen els estudis sociolingüístics fets per la Generalitat Valenciana.

## [edita] Comarca històrica

El Baix Segura és una comarca històrica que ja apareixia com a Horta d'Oriola al mapa de comarques d'Emili Beüt "Comarques naturals del Regne de València" publicat a l'any 1934. L'única diferència és que ençà no s'hi inclouia el municipi de Guardamar del Segura, que aleshores pertanyia a l'antiga comarca de l'Horta d'Alacant, motiu pel qual alguns consideren que aquest municipi hauria de pertànyer al Baix Vinalopó.

A aquest article del País Valencià li manquen les seves coordenades corresponents.
Podeu ajudar la Viquipèdia afegint-les-hi.
Obtingut de "http://ca.wikipedia.org../../../b/a/i/Baix_Segura_8b51.html"

Categories: Baix Segura | Comarques històriques del País Valencià | Articles mancats de coordenades del País Valencià

##### Views

- Article
- Discussió
- Revisió actual

##### Cerca

##### En altres llengües

- English
- Español
- Français
- Italiano